মাতৃভূমি অথবা মৃত্যু

মাতৃভূমি অথবা মৃত্যু হলো ১৯৬০ সালে গৃহীত কিউবার একটি সরকারি জাতীয় নীতিবাক্য।

১৯৬০ সালের ৫ মার্চ হাভানার বন্দরে লা কুব্রে বিস্ফোরণে নিহত শ্রমিক ও সৈন্যদের স্মরণে বিপ্লবী নেতা ফিদেল কাস্ত্রোর দেওয়া ভাষণ থেকে এই নীতিবাক্যের উৎপত্তি। নীতিবাক্যটি মূলত প্যাট্রিয়া ও মুয়ের্তে ("স্বদেশ অথবা মৃত্যু") নামে লেখা হয়েছিল। ১৯৬০ সালের জুলাই মাসে ন্যাশনাল ফেডারেশন অফ বার্বার অ্যান্ড হেয়ারড্রেসিং ওয়ার্কার্সের কংগ্রেসের সময় ভেনসেরেমোস ("আমরা জয়ী হব") শব্দটি যুক্ত করা হয়েছিল। ১৯৬৪ সালে জাতিসংঘে দেওয়া এক ভাষণে, চে গুয়েভারা মার্কিন সরকারের হয়রানির বিরুদ্ধে কিউবার নতুন অবস্থান প্রকাশ করার জন্য এই প্রতীকী বাক্যাংশটি ব্যবহার করেছিলেন। সম্প্রতি কিছু কিউবান সঙ্গীতশিল্পী এবং প্রতিবাদকারী এই বাক্যাংশটিকে রূপান্তরিত করে এখন বলেন, "প্যাট্রিয়া ওয়াই ভিদা" ("স্বদেশ ও জীবন")।

এর ফরাসি অনুবাদ হল "La Patrie ou la Mort, Nous Vaincrons", যা বুর্কিনা ফাসোয় ব্যবহার করা হয়। জাতীয় পরিষদে সর্বসম্মত ভোটের পর এটি ২০২৪ সালের অক্টোবরে জাতীয় নীতিবাক্য হিসেবে গৃহীত হয়। এই বাক্যাংশটি বুরকিনা ফাসোর প্রাক্তন রাষ্ট্রপতি ও বিপ্লবী তোমা সঁকারা এবং দেশটির জাতীয় সঙ্গীত, উন সোল নুই-তেও ব্যবহার করেছিলেন

২০২৪ সালের জুলাই-আগস্টে বাংলাদেশে হওয়া ছাত্র-জনতার অভ্যুত্থানেও এই স্লোগান জনপ্রিয় হয়েছিলো এবং জুলাইয়ে তরুণেরা এই স্লোগান ব্যবহার করেছেন। বাংলাদেশের অন্তর্বর্তীকালীন সরকারের উপদেষ্টা ও ছাত্রনেতা আসিফ মাহমুদ জুলাই: মাতৃভূমি অথবা মৃত্যু শিরোনামে জুলাই আন্দোলনকালের স্মৃতিকথা নিয়ে একটি বই লিখেছেন।

 তথ্যসূত্র 

বিষয়শ্রেণী:কিউবার জাতীয় প্রতীক
বিষয়শ্রেণী:জাতীয় নীতিবাক্য
বিষয়শ্রেণী:ছাত্র–জনতার অভ্যুত্থান